**ПРОТОКОЛ**

**за разпределение на пасища, мери и ливади от държавния и общинския**

**поземлен фонд, изготвен на основание чл. 37и, ал. 8, т. 5 от ЗСПЗЗ за имоти, находящи се в землището на село Плъстина**

Днес, 08.05.2025 г., в град Омуртаг, на основание разпоредбите на чл. 37и, ал. 8, т. 5 от Закона за собствеността и ползването на земеделските земи (ЗСПЗЗ) и чл. 104г, ал. 7 и 8, чл. 104д, ал. 1 от Правилника за прилагане на ЗСПЗЗ, комисия, определена със заповед № РД 04-32/11.03.2025 г. на директора на Областна дирекция „Земеделие“ Търговище, в състав:

**Председател:** Хаккъ Мустафов Хаккъев – Заместник кмет към Общинска администрация – Омуртаг;

**Членове: 1.** Сезен Сюдаил Ахмед – Старши експерт в Дирекция „Икономическо развитие и управление на собствеността“;

**2.** Калин Славчев Димов – Главен юрисконсулт Дирекция „Административно-правна, финансово-стопанска дейност и човешки ресурси“ в Областна дирекция „Земеделие“ гр. Търговище;

**3.** Ивалин Тихомиров Тодоров – Началник на Общинска служба по Земеделие гр. Омуртаг;

**4.** Д-р Стефан Куртев – Областна дирекция по безопасност на храните – Търговище;

**5.** Сабри Рохлев – кмет на село Плъстина;

**Резервни членове:**

**1.** Айше Хасанова Мехмедова – Директор Дирекция „Икономическо развитие и управление на собствеността“ в Общинска администрация – Омуртаг;

**2.** Цветелин Иванов Цанков – Главен директор, Главна Дирекция „Аграрно развитие“ в Областна дирекция „Земеделие“ гр. Търговище;

**3.** Рена Иванова Велинова – Главен специалист в Общинска служба по земеделие гр. Омуртаг;

**4.** Д-р Емил Зафиров – Областна дирекция по безопасност на храните гр. Търговище

извърши разпределение на свободните пасища, мери и ливади от държавния и общинския поземлен фонд, определени с писмо с изх. № 9166-3/26.02.2025 г. на министъра на земеделието и храните и решение № 223 от 27.02.2025 г. на Общинския съвет на община Омуртаг.

Въз основа на своите решения, обективирани в Списък по чл. 37и, ал. 8, т. 2 от ЗСПЗЗ на лицата, допуснати до участие в разпределението на пасища, мери и ливади от държавния и общинския поземлен фонд, находящи се на територията на община Омуртаг, съставен на 26.03.2025 г., и Констативен протокол по чл. 37и, ал. 8, т. 3 от ЗСПЗЗ за определяне на необходимата площ на лицата, допуснати до участие в разпределението на пасища, мери и ливади от държавния и общинския поземлен фонд в землища, съседни на землището на село Плъстина, , съставени на 04.04.2025 г., на основание разпоредбата на чл. 37и, ал. 8, т. 4 и 5 от ЗСПЗЗ комисията реши:

Землищата, съседни на село Плъстина, община Омуртаг са село Рътлина и село Церовище.

За землището на с. Плъстина комисията определя коефициент на редукция в размер на **0,62.**

За посочените села има подадени два броя заявления от животновъди, за които е установен недостиг на пасища, мери и ливади спрямо притежаваните от тях животински единици, както следва:

1. В. Е. Исмаилова, ЕГН: \*\*\*\*\*\*\*\*\*\* с животновъден обект, находящ се в землището на село Церовище, с установен недостиг след разпределение по чл. 37и, ал. 8, т. 4 от ЗСПЗЗ в размер на 1 695,151 дка, приравнени от първа до седма категория. Спрямо коефициента на редукция, за заявителката се полагат **104,661 дка**.
2. Е. И. Юсуфов, ЕГН: \*\*\*\*\*\*\*\*\*\* с животновъден обект, находящ се в землището на село Рътлина с установен недостиг след разпределение по чл. 37и, ал. 8, т. 4 от ЗСПЗЗ в размер на 130,020 дка, приравнени от първа до седма категория. Спрямо коефициента на редукция, за заявителя се полагат **8,026 дка**.

Вземайки под внимание коефициента на редукция за село Плъстина и полагащите се площи на заявителите, комисията прави следното разпределение:

1. За В. Е. Исмаилова:

|  |  |  |  |  |  |  |  |
| --- | --- | --- | --- | --- | --- | --- | --- |
| **Област** | **Община** | **Населено място** | **Имот/част от имот № КККР/КВС** | **Площ на имот/част от имот (дка)** | **Начин на трайно ползване** | **Категория на земята** | **Собственост (ДПФ, ОПФ)** |
| Търговище | Омуртаг | Плъстина | 56856.7.152 | 99,213 | Пасище | IX | ОПФ |
| Търговище | Омуртаг | Плъстина | 56856.9.141 | 1,547 | Пасище | III | ОПФ |
|  |  |  |  | **Общо: 100,760 дка** |  |  |  |

1. Е. И. Юсуфов:

|  |  |  |  |  |  |  |  |
| --- | --- | --- | --- | --- | --- | --- | --- |
| **Област** | **Община** | **Населено място** | **Имот/част от имот № КККР/КВС** | **Площ на имот/част от имот (дка)** | **Начин на трайно ползване** | **Категория на земята** | **Собственост (ДПФ, ОПФ)** |
| Търговище | Омуртаг | Плъстина | 56856.11.94 | 11,911 | Пасище | IX | ОПФ |
|  |  |  |  | **Общо: 11,911 дка** |  |  |  |

Неразделна част от Протокола са:

1. Списък по чл. 37и, ал. 8, т. 2 от ЗСПЗЗ на лицата, допуснати до участие в разпределението на пасища, мери и ливади от държавния и общинския поземлен фонд, находящи се на територията на община Омуртаг;
2. Констативен протокол по чл. 37и, ал. 8, т. 3 от ЗСПЗЗ за определяне на необходимата площ на лицата, допуснати до участие в разпределението на пасища, мери и ливади, находящи се в землището на с. Плъстина;
3. Координатен регистър при разпределяне на части от имоти.

**Комисия:**

1. Хаккъ Хаккъев ……………….
2. Сезен Ахмед ………………….
3. Калин Димов …………………
4. Д-р Стефан Куртев ……………
5. Ивалин Тодоров ………………….
6. Сабри Рохлев – кмет на село Плъстина ……………….